جمهور باشقانلیغی سؤزچوسو ابراهیم کالین تورکیه-‌نین امریکا-داکی مسلمان ایجماسی ایله گوجلو و ساغلام علاقه‌لره ایناندیغینی و اهمیت وئردیگینی بیلدیریب.
ابراهیم کالین دونیانین هر یئریندن اون مین‌لرله مسلمانی بیر آرایا گتیرن امریکا مسلمان بیرگه تشکیلات‌لاری‌نین هر ایل تشکیل ائتدیگی MAS-ICNAکنگره سی نین قالا یئمگینده ایشتیراکچی‌لارا مراجعت ائدیب.
اینسان‌لارین ایستر ایسلام دونیاسیندا، ایسترسه ده عمومیتله دونیادا باش وئرن‌لره قارشی طراوته، آیدینلانمایا و معنویاتا احتیاجی اولدوغونو وورغولایان کالین MAS-ICNAکنگره‌سی‌نین بو حیسی وئردیگینه دقت چکیب.
کالین اینانجین یالنیز بیر شئیه اینانماق اولمادیغینی وورغولاییب:
"اینانج داها چوخ عزم ایله باغلی‌دیر. اینام تامامیله معنویات، عدالت، خیرخا‌لیق مسئله سینده قرارلی اولماق‌دیر. اگر بو عزمینیز یوخ‌دورسا، ایمان ساده‌جه بیر سؤز، بیر نوماییش‌دیر. من بورادا چوخ مهم بیر قرارلیلیک و مثبت انرژی گؤردوم. بیز چوخ جدی سیناق‌لارلا مشغول اولمالیییق و بیلیرم کی، پروبلئم‌لر وار، اما بو قطعیت ده گؤزل شئی‌دیر".
ابراهیم کالین تورکیه-‌نین امریکاداکی مسلمان ایجماسی ایله گوج‌لو و ساغلام علاقه‌لره ایناندیغینی و اهمیت وئردیگینی بیلدیریب.
امریکا مسلمان تشکیلات‌لاری طرفیندن بو ایل 20-جی دفعه تشکیل ائدیلن ایللیک MAS-ICNAکنگرسی شیکاگودا داوام ائدیر.
کئچن ایل "کووید-19" اپیدمیسی سببیله ویرتوال موحیطده کئچیریلن MAS-ICNAکنگره سی بو ایل اوز-اوزه کئچیریلیر.
امریکا مسلمان‌لاری‌نین قاباقجیل آدلاری‌نین چیخیش‌لاری، بیر چوخ تدبیر و اجتماعی فعالیت‌لرین یئر آلدیغی 3 گونلوک کنگره بو گون باغلانیش ایجلاسی ایله یئکون‌لاشا‌جاق.
